Τρίο Κατάρα @ Πινόκλης
2021-06-27 18:00 UTC | Στέκι Πινόκλης - Μεγ. Αλεξάνδρου 102, Αθήνα 104 35, Ελλάδα
Τρεις κιθάρες και τρεις φωνές δίνουν στο Τρίο Κατάρα μια αίσθηση που σε γυρνάει
πίσω στο παλιό αστικό λαϊκό τραγούδι της δεκαετίας του '30, '40 και '50
παντρεύοντας παράλληλα ηχοχρώματα και αρμονίες από άλλα μουσικά είδη. Στόχος του
σχήματος είναι η αναβίωση και αναπαραγωγή των τραγουδιών αυτής της περιόδου αλλά
και η δημιουργία νέων τραγουδιών συνδυάζοντας και αναμειγνύοντας παλιότερες με
νεότερες μουσικές δομές. Κλέφτικα, αντάρτικα, δημοτικά και νησιώτικα έρχονται να
προστεθούν σε ένα ρεπερτόριο που εναλλάσσεται από εμφάνιση σε εμφάνιση. Το Τρίο
Κατάρα δημιουργήθηκε τον Οκτώβρη του 2014 από τους τρεις μουσικούς με έδρα την
Αθήνα. Το όνομα εφηύραν τα μέλη της μπάντας επηρεασμένοι απ το αγαπημένο τους
Τρίο Κιτάρα (γνωστό παλιό μουσικό τρίο) και δημιουργώντας αυτό το λογοπαίγνιο
θέλησαν να δώσουν ένα τόνο χαρούμενο αλλά και αυτοσαρκασμού στην όλη αύρα του
σχήματος. Ακροατές και Τρίο Κατάρα γίνονται ένα, δημιουργώντας συναισθήματα και
ιδιαίτερες μουσικές βραδιές. Ήταν κάποτε ένα τρίο - Σωτήρης Λέτσιος, Παναγιώτης
Διαμάντης, Κωστής Κωστάκης..
